open-index/open-wikipedia-markdown huggingface dataset:
Stláčanie marže

**Stláčanie marže** (iné názvy: **stláčanie marží, stláčanie cien, margin squeeze, price squeeze**; angl. *margin squeeze* alebo *price squeeze*) je situácia, keď vertikálne integrovaná spoločnosť nastaví pomer cien na veľkoobchodnom a maloobchodnom trhu tak, že rozdiel medzi maloobchodnou cenou, ktorú účtuje dominant konečnému odberateľovi, a veľkoobchodnou cenou, ktorú účtuje konkurentom za porovnateľné služby, je záporný alebo nedostatočný na to, aby pokryl náklady špecifické na produkt dominanta, ktorý poskytuje ako vlastnú maloobchodnú službu na spodnom trhu, čo má za následok efekt vytláčania konkurencie.

Kategória:Obchodné právo
Kategória:Marketing
Kategória:Ceny
Správna rada

**Správna rada** môže byť:
*obvyklý (v prípade právnych foriem európska spoločnosť a európske družstvo aj oficiálny) slovenský názov vedúceho kolektívneho orgánu obchodnej (najmä akciovej) spoločnosti či družstva v prípade jednostupňového riadenia, najmä ako preklad anglického výrazu “Board of Directors”, pozri Board of Directors, európska spoločnosť a európske družstvo
*nesprávne: predstavenstvo (akciovej spoločnosti)
*názov vedúceho kolektívneho orgánu niektorých konkrétnych organizácií (najmä ako preklad anglického názvu “Administrative Council”)
*na Slovensku:
** orgán európskej spoločnosti alebo európskeho družstva (pozri vyššie)
** najvyšší orgán nadácie, pozri správna rada (nadácia)
** orgán verejných vysokých škôl, pozri správna rada (vysoká škola)
** vedúci orgán viacerých konkrétnych „verejných“ organizácií, napr. Sociálnej poisťovne (popri dozornej rade), Úradu pre dohľad nad zdravotnou starostlivosťou (popri dozornej rade), Slovenského strediska pre ľudské práva, Ústavu pamäti národa
Helgoland

thumb|Helgoland

**Helgoland** je ostrov v Severnom mori, ktorý je súčasťou Nemecka. Má rozlohu približne  a okolo 1 650 obyvateľov, z ktorých väčšinu tvoria Frísi.

V minulosti bol ostrov súčasťou Dánska a Spojeného kráľovstva, od roku 1890 patrí Nemecku. Aj keď ostrov patrí Nemecku, nie je súčasťou Schengenského priestoru.

## Iné projekty

Kategória:Ostrovy Európy
Vzduchová hmota

**Vzduchová hmota** (iné názvy: **vzduchová masa**, **vzdušnina**) je veľmi veľká (t.j. s veľkými plochami morí a pevnín porovnateľná), relatívne ohraničená časť vzduchu v troposfére, ktorá má zhruba rovnaké vlastnosti (najmä teplotu a vlhkosť) a pohybuje sa ako celok v smere všeobecnej cirkulácie atmosféry.

Vzduchové hmoty pokrývajú stovky až tisícky metrov štvorcových a pomaly sa menia pod vplyvom zmeny vlastností plochy, nad ktorou sa nachádzajú.

Vzduchové hmoty sa klasifikujú podľa približného miesta ich vzniku. Tieto masy vzduchu sa rozdeľujú na Arktický resp. Antarktický, Polárny, Tropický a Ekvatoriálny vzduch. Taktiež sa rozdeľujú podľa typu podkladu, nad ktorým sa vytvorili - na morské a kontinentálne vzduchové hmoty. Morské masy vzduchu sú vlhkejšie, zatiaľ čo kontinentálny vzduch je relatívne suchý.

Vzduchové hmoty oceánskeho pôvodu sú označované malým písmenom "m" (morské), zatiaľ čo masy kontinentálneho pôvodu sa značia malým písmenom "k" (kontinentálne). Tiež sa môžu označovať Arktický vzduch (veľké písmeno "A", alebo "A" pre Antarktický), polárny (veľké písmeno "P"), tropický (veľké písmeno "T"), alebo ekvatoriálny (veľké písmeno "E"). Tieto dva typy znakov bývajú používané v kombinácii podľa toho, akú vzduchovú hmotu opisujú. Napríklad vzduchová hmota pochádzajúca z púšte na juhovýchode USA v lete môže byť označená ako "kT".

## Zdroje

Kategória:Meteorológia
Kategória:Vzduch
Škoda 1202

**Škoda 1202** bol model osobného alebo ľahkého úžitkového automobilu, ktorý sa vyrábal počas rokov 1961 až 1973. Vznikol ako núdzové riešenie modernizácie modelu 1201, pretože sa pre problémy v AZNP, neúmerne predlžoval vývoj automobilu Š1203. Celkovo sa v podniku vo Vrchlabí vyrobilo 60 141 kusov.

## Motor
Radový, vodou chladený štvorvalec s rozvodom OHV a objemom 1221 cm³ dosahoval výkon 34,6 kW pri obrátkach 4500 1/min. Maximálna rýchlosť bola 100 km/h, spotreba 9,4 l/100 km.

## Iné projekty

1202
Kategória:Automobily strednej triedy
Kategória:Kombi
Kategória:Veterány
Preklad

**Preklad** môže byť:
* v jazykovede: prevod z jedného jazyka do druhého, resp. text takto prevedený, pozri preklad (jazykoveda) 
* v informatike: prevod zdrojového programu do ekvivalentného cieľového programu (pomocou špeciálneho programu, tzv. prekladača), pozri pod prekladač (programovanie)
* v stavebníctve: vodorovný nosný prvok uložený nad otvorom v murive, pozri preklad (stavebníctvo)
Boje v juhovýchodnej Ázii počas druhej svetovej vojny

**Bojisko v Juhovýchodnej Ázii** bolo oblasťou vojenských operácií počas druhej svetovej vojny. Zahrnovalo územie Barmy, Indie, Thajska, Malajzie a Singapuru. Medzi tieto boje patria aj námorné bitky v Indickom oceáne a nálety na Austráliu. Operácie sa začali útokom Japonského cisárstva na Thajsko a Malajziu z oblasti Francúzskej Indočíny 8. decembra 1941. Hlavnému vylodeniu v Singore (dnes Songkhla) na východne šije Kra predchádzal o niekoľko hodín útok na Pearl Harbor. Boje sa skončili až 9. septembra 1945.

## Boje
V prvej polovici vojny spojenci utrpeli mnoho porážok. Dve veľké britské vojnové lode, HMS Repulse a HMS Prince of Wales, boli potopené japonským leteckým útokom pri Malajskom polostrove 10. decembra 1941 (potopenie zväzu Z).

19. januára 1942 kapitulovalo Britské Borneo, 23. januára bol obsadený Rabaul, 15. februára 1942 kapituloval aj Singapur (pozri bitka o Singapur) a krátko na to 9. marca kapitulovala Jáva. 

Japonsko vtrhlo do Hongkongu 8. decembra 1941 a v bitke o Hongkong 25. decembra 1941 porazilo britské sily. 8. decembra 1941 začali Japonci útok na Filipíny. Spojenecké sily na Filipínach sa vzdali medzi 6. a 8. májom 1942. 

Po dobytí Hongkongu sa japonská armáda otočila na juh k juhovýchodnej Ázii a Indočíne. Francúzske jednotky v Indočíne zo začiatku kládli odpor, ale po nastolení režimu vo Vichy sa museli vzdať, toho využil Siam (Thajsko) a zaútočili na Indočínu. Potom Japonci obsadili Kambodžu, Laos a zaútočili na Thajsko. Siam však nebol schopný vzdorovať a požiadal o mier. Boje boli zastavené a Thajsko s Japonskom muselo uzavrieť 21. decembra 1941 nútené spojenectvo. To po vojne uľahčovalo Thajsku vojenskú situáciu (nemuselo odovzdávať zbrane Spojencom).

V januári došlo k inváziám do Barmy a Holandskej východnej Indie. Japonci obsadili Filipiny a Kuala Lumpuru.

## Galéria

File:HermesSinking.jpg|Likvidácia Britskej lode HMS Hermes
File:Chindit column, Operation Longcloth.jpg|Ustupujúce britské sily
File:General Stilwell marches out of Burma.jpg|Generál Joseph Stilwell vedie svojich mužov do boja
File:Burma War Crimes Trial.jpg|Proces s japonskými vojnovými zločincami



## Externé odkazy
*''Parliamentary Debates'', "House of Commons Official Report, Jan. 27, 1942". on the Far Eastern theatre and A.B.D.A
*STRATEGIC PLANNING FOR COALITION WARFARE 1941–1942: Chapter VI: ARMY DEPLOYMENT AND THE WAR AGAINST JAPAN December 1941 – March 1942
*Australian War Memorial: Remembering 1942 The fall of Singapore, 15 February 1942
*BBC Article on the Burma Campaign

Juhovýchodná Ázia
Kečup

náhľad|Paradajkový kečup.
**Kečup** je druh hustej zeleninovej omáčky. Jeho otcom je Henry Heinz (18441919). Je vyrobený z paradajkového pretlaku, korenia a ďalších prísad, preto má červené zafarbenie. Zvyčajne sa používa na ochutenie jedál. Kečup sa obvykle konzumuje s klobásami, hamburgermi, hranolčekmi, hotdogmi, s cestovinami, alebo so syrom.

## História
thumb|Na zadných častiach fliaš býva popis zloženia.
Predchodca dnešného kečupu pochádza z Číny. Prvé zmienky pochádzajú už z roku 300 p. n. l. Tento kečup sa ale vôbec nepodobal nám známej paradajkovej omáčke. Skladal sa z kúskov rybieho mäsa a sóje a mal názov "ge-thcup", "koe-cheup" alebo "kê-tsiap" - pochádzajúce z čínštiny. Kečup sa rozšíril do sveta vďaka britským obchodníkom, ktorí ho na začiatku 18. storočia priviezli do Európy. 

V Británii sa stal kečup veľmi obľúbeným dochucovadlom, ale vo väčšine receptov bola vymenená hlavná ingrediencia. Populárne boli kečupy z hríbov, vlašských orechov, ustríc alebo sardiniek. Tieto kečupy mali riedku konzistenciu a tmavú farbu, boli často pridávané do polievok alebo ako dochucovadlá na rôzne druhy mäsa.

## Paradajkový kečup
Prvý recept na dnes známy paradajkový kečup bol publikovaný v roku 1812 Jamesom Measeom. 

Popularita kečupu v minulosti spočívala aj v tom, že mohol byť skladovaný až rok bez toho, aby sa pokazil. Aj napriek tomu sa na začiatku objavili mnohé problémy s konzervovaním kečupu - niektorí výrobcovia ho skladovali v takých zlých podmienkach, že sa v ňom často rozšírili baktérie, kvasinky a plesne. 

Neskoršie výskumy ukázali, že komerčne vyrábané kečupy obsahovali nadmerné množstvo zdraviu škodlivých konzervantov (napríklad benzoan sodný alebo uhľový decht), ktoré boli používané aj na zvýraznenie červenej farby. 

## Kečup Heinz
náhľad|Paradajkový kečup Heinz.
Henry James Heinz a Dr. H. W. Wiley spolu začali v roku 1876 vyrábať kečup Heinz. Obaja boli presvedčení, že Američania nechcú konzervanty v kečupe. Heinz vytvoril nový recept, v ktorom používal zrelé paradajky - tie majú vysoký obsah prírodného konzervantu pektínu. Zároveň radikálne zvýšil množstvo octu, ktorý bráni skazeniu kečupu. Jeho kečup bez konzervantov sa stal veľmi obľúbeným a v roku 1905 firma predala 5 miliónov fliaš.

V dnešnej dobe je kečup Heinz svetovo najpredávanejší. Z celkového počtu predaného kečupu v Spojených štátoch je až 60% od značky Heinz, v Spojenom kráľovstve je to až 82%.

## Referencie


## Iné projekty

Kategória:Potraviny
Kategória:Prísady do jedla
Kategória:Omáčky
Atmosférický front

thumb|Odlišné vzduchové hmoty, ktoré zasiahli Severnú Ameriku a iné kontinenty sú od seba oddeľené frontálnou hranicou. Na tomto obrázku arktický front oddeľuje arktickú od polárnej vzduchovej hmoty, zatiaľ čo polárny front oddeľuje polárny vzduch od teplých vzduchových más.

**Atmosférický front** je hranica oddeľujúca dve vzduchové hmoty rozdielnych hustôt a je to základnou príčinou meteorologických javov. Na meteorologických mapách sú fronty znázornené použitím rôznych farebných čiar a symbolov, čo záleží na druhu frontu. Front obvykle oddeľuje vzduchové hmoty odlišnej teploty a vlhkosti vzduchu. Studené fronty môžu byť charakteristické úzkymi pásmi búrok alebo tzv. dry lines (front oddeľujúci vlhký a suchý vzduch). Teplé fronty sú obvykle sprevádzané vrstevnatou oblačnosťou a hmlou. Po prechode frontu sa obvykle oblačnosť rozpadá a nastáva rýchle vyjasnenie. Niektoré fronty sú charakteristické tým, že nespôsobujú žiadne zrážky a vytvárajú len malú oblačnosť, hoci tam existuje konštantný posun vetra.

Studené a oklúzne fronty sa všeobecne pohybujú zo západu na východ, zatiaľčo teplé fronty sa pohybujú smerom k zemskému pólu. Pre veľkú hustotu vzduchu v prúde frontu, studené a studené oklúzne fronty sa pohybujú rýchlejšie ako teplé fronty a teplé oklúzne. Horské prekážky a teplé vodné hladiny môžu spomaliť pohyb frontov. Front sa stane stacionárnym, ak tlak z oboch strán frontov je približne vyrovnaný, to spôsobí, že tento front sa stane nepohyblivým (stacionárnym). Tento front je najbežnejší na otvorenom oceáne.

## Synoptická mapa

Synoptická mapa počasia je špeciálny typ mapy počasia, ktorý poskytuje prehľad o javoch počasiach v určitej geografickej oblasti v špecifikovaný čas, spracovanou z informácií z pozemných meteorologických staníc. Meteorologické mapy sú vytvorené vykreslením alebo sondovaním hodnôt príslušných veličín ako tlak, teplota a oblačnosť, ktoré na geografickej mape pomáhajú nájsť obrysy napr. atmosférických frontov. Synoptické mapy počasia majú špeciálne symboly, ktoré znázorňujú frontálny systém, danú oblačnosť, zrážky, alebo ďalšie dôležité informácie. Napríklad znak H (; na slovensku V - Vysoký) môže reprezentovať vysoký tlak naznačujúci bezveterné počasie. Symbol L (; na slovensku N - Nízky) na druhej strane reprezentuje nízky tlak, ktorý väčšinou súvisí s oblačným počasím. Mnohé symboly nie sú používané len pre frontálne zóny a ďalšie ohraničené plochy na meteorologických mapách, ale tiež pre znázornenie súčasného počasia v rôznych oblastiach na týchto mapách počasia. Okrem toho oblačné oblasti pomáhajú určiť typ frontu a pozíciu.

Kategória:Meteorológia
Velký Špalíček

thumb|Vstupná brána do nákupného centra

**Velký Špalíček** je nákupné a zábavné centrum v Brne, nachádza sa v mestskej časti Brno-střed, v katastrálnom území Město Brno. Miesto, kde stojí budova Velkého Špalíčka, bolo súčasťou stredovekej zástavby mesta Brna, v roku 1944 bolo zbombardované a stavby zbúrané nová výstavba začala až v rokoch 1996 až 1998. Centrum bolo otvorené 1. septembra 2001.

## Iné projekty

## Externé odkazy
* Domovská stránka 

Kategória:Nákupné centrá v Brne
Fontány v Ríme

Viac ako 1000 fontán existuje v Ríme, hlavnom meste Talianska. Viaceré z nich boli postavené v stredoveku alebo ešte skôr a sú stále funkčné. Medzi hlavné turistické atrakcie patrí Fontana di Trevi (1762) a Fontána štyroch riek (1651).

Tento (neúplný) zoznam obsahuje dôležité fontány v meste:

## A

* Fontana dell'Acqua Acetosa
* Fontana delle Api – Via Veneto
* Fontana dell'Acqua Felice – Piazza San Bernardo
* Fontana delle Anfore – Piazza dell'Emporio
* Fontana della Piazza d’Aracoeli
* Aqua Traiana
* Acqua Vergine

## B
* Babuino (statua parlante)
* Fontána La Barcaccia (tal. Fontana della Barcaccia) –  Piazza di Spagnia,  Španielske námestie

## C

* Fontana della Piazza Colonna
* Fontána na námestí Campo de' Fiori

## D
* Fontana dei Dioscuri – Piazza del Quirinale pred Palácom Quirinale, Palazzo del Quirinale

## F

* Facchino (statua parlante)
* Fontana di Piazza Farnese

## G
* Fontana Di Valle Giulia – Valle Giulia

## M
* Marforio
* Fontana del Moro – Piazza Navona

## N

* Fontana delle Naiadi – Piazza della Repubblica
* Nasone
* Fontana del Nettuno (Popolo) – Piazza del Popolo
* Fontana del Nettuno (Navona) – Piazza Navona
* Fontana della Piazza Nicosia

## P
* Fontana del Pantheon – Panteón
* Fontana dell’acqua Paola – Via Garibaldi

## R
* Fontana della Rometta – Villa d’Este, Tivoli

## Q
* Fontána štyroch riek (tal. Fontana dei Quattro Fiumi) – Piazza Navona
* Quattro Fontane – na križovatke ulíc Via del Quirinale, Via XX Settembre a Via Felice
* Fontana della Piazza dei Quiriti

## T

* Fontana di Trevi – Piazza Colonna
* Tritónova fontána (tal. Fontana del Tritone) – Piazza Barberini
* Fontana delle Tartarughe – Piazza Mattei, mestská časť Sant'Angelo (rione di Roma)

## V
* Fontány v záhrade Villa Medici
* Fontány v záhrade Villa Borghese

## Poznámky
* *Piazza* je po slovensky  *námestie*
* *Via* je po slovensky *ulica*
* *Valle* je po slovensky *údolie*

## Iné projekty

## Zdroj


Kategória:Talianske zoznamy
Brušná vodnatieľka

**Brušná vodnatieľka** (odb. **ascites**, zriedkavo **hydroperitoneum**, **vodnatieľka**, **brušná vodnateľnosť**) je patologické nahromadenie tekutiny v brušnej dutine.

Voľnú tekutinu v brušnej dutine dokazujeme:
* inšpekciou – u ležiaceho chorého je tekutina po stranách brucha, nad symfýzou v tvare mesiaca, u stojaceho má horná hranica vodorovný priebeh, v genupektorálnej polohe je v okolí pupka
* perkusiou – poklop je skráteny nad tekutinou, pri menšom množstve tekutiny je nález len na slabinách alebo, pri otočení pacienta na bok, na boku
* undulačná palpácia – vyšetrujúci položí ruku ulnárnym (malíčkovým) okrajom na jednu stranu brucha a druhou rukou krátkym úderom klepne na druhú stranu; pri tekutine v brušnej dutine sa poklep prenesie na priloženú ruku

## Príčiny

Má mnoho príčin, k najčastejším patrí zápalové alebo nádorové postihnutie pobrušnice alebo hypoproteinémie (zvyšuje sa onkotický tlak a intravaskulárna tekutina začína prechádzať do intersticiálneho priestoru), zriedkavejšie hyperaldosteronizmus.

Kategória:Choroby
Kategória:Symptómy
Kategória:Onkológia
Elektrická trakcia

**Elektrická trakcia** je sústava elektrických zariadení, ktoré slúžia na pohon dopravných prostriedkov.

## Rozdelenie
* *závislá* od zdroja elektrickej energie (elektrické rušne, trolejbusy, električky)
* *nezávislá*: nosí si zdroj energie so sebou

Medzi výhody elektrickej trakcie patrí jednoduchá údržba, vysoký výkon, vyššia životnosť a nízka záťaž životného prostredia. Hlavnou nevýhodou je závislosť od zdroja elektrickej energie.

Kategória:Doprava
Kategória:Pohony
Atlant

[náhľad|Atlas v štýle ''[Beaux-Arts*, [[Poznaň]]]]
[[Súbor:Warszawa Atlas.png|náhľad|Atlas pri vstupe, [[Varšava]]]]
*'Atlant** alebo **atlas** alebo **telamón''' je architektonický nosný prvok portálov, plastika nesúca bremeno v podobe svalnatých mužských postáv vo funkcii stĺpov či pilastrov v klasickej radovej architektúre. Mohutné postavy atlantov bývajú tiež často používané ako nosné prvky na portáloch, schodiskách, balkónoch atď. Niekedy sa atlant v architektúre objavuje tiež ako samostatná postava ukončujúca strechu veže, zámockého pavilónu či brány. 

## Termín
Termín je odvodený od mytologickej postavy Atlasa – obra, v gréckej mytológii syna Titana Iapeta a Okeanovej dcéry Klymeny, ktorý bol donútený držať ramenami nebeskú oblohu na večnosť ako trest za vzburu voči olympským bohom. Alternatívny rímsky termín pre sochársky nosný prvok je telamón, ktorý je tiež odvodený z mytológie - Telamón bol jedným z argonautov, ktorého otcom bol Aiakos. V súlade s mytologickým predobrazom atlant v architektúre vyjadruje veľkú tiaž bremena, premáhanie, utrpenie či bolesť. 

## Pôvod
Prvok pochádza z obdobia starovekého Grécka. Najskorší dochovaní atlanti sú z raného klasického gréckeho chrámu boha Dia v Agrigente na Sicílii. Podobné figúry sa však použivali aj v starovekom Egypte. Významnejšími prvkami architektúry sa stali v období manierizmu a baroka a neskôr v novobaroku. Významným príkladom atlantov sú Michelangelove nedokončené sochy tzv. otrokov určených pre náhrobok pápeža Júliusa II. Ďalej v talianskej architektúre tvoria napríklad súčasť vstupu Paláca Davia Bargellini v Bologni. V Bratislave sú atlanti súčasťou napr. vstupného portálu Vysokej školy výtvarných umení na Hviezdoslavovom námestí.

Ženským ekvivalentom atlanta je karyatída, stojaca ženská figúra, zvyčajne používaná v iónskom slohu. Pokiaľ je antropomorfizovaná len horná časť nosného prvku, potom prvok nazývame herma (socha hlavy odvodená od gréckeho boha Herma).

## Galéria

Súbor:Wooster-ohio-courthouse-telamon.jpg|Telamón
Súbor:Prague Clam-Gallas palace.jpg|Štvorica barokových Atlantov od M. B. Brauna dvojici potrálov pražského Clam-Gallasova paláca
Súbor:Atlante,Paris.jpg|Paríž 1991


## Iné projekty
 

## Pozri aj
*Atlas (mytológia)
*Telamón

Kategória:Architektonické prvky
Kategória:Architektonické sochárstvo
Kategória:Architektúra v starovekom Grécku
Kategória:Architektúra v starovekom Ríme
Kategória:Renesančná architektúra
Kategória:Baroková architektúra
Kategória:Klasicistická architektúra
.bh

**.bh** je internetová národná doména najvyššej úrovne pre Bahrajn.

## Externé odkazy
* WHOIS 

Kategória:Národné domény najvyššej úrovne
bh
Goa’uldi

**Goa'uldi** sú fiktívna mimozemská parazitická rasa v sci-fi svete Hviezdna brána. Používajú vyspelé technológie, zväčša ukradnuté iným rasám. Vyhlasujú sa za bohov a vyžadujú uctievanie od ľudí a jaffov. Od začiatku seriálu Hviezdna brána ovládajú Galaxiu. Sú vysoko inteligentní, avšak nemilosrdní, krutí a bezohľadní. Po vniknutí do tela svojho hostiteľa ho dokážu úplne ovládať, pričom neumožňujú hostiteľovi urobiť čokoľvek proti ich vôli. Goa'uldi majú výbornú, genetickú pamäť, pričom si pamätajú všetko od matky, ktorá ich porodila a pri obsadení tela človeka získavajú aj všetky spomienky svojho hostiteľa. S pomocou liečiteľských sarkofágov môže telo človeka a goa'uld v ňom prežívať tisíce rokov. V prípade nebezpečenstva sa rozliční goa'uldi zjednocujú, no väčšinou bojujú navzájom.

Časť Goa'uldov, známa ako Tok'ra, používa rovnaké technológie, no má ľudskejší prístup a strieda ovládania tela pôvodným hostiteľom a parazitom. Za cenu čiastočného ovládania tela získava hostiteľ výborné regeneračné schopnosti, vysokú odolnosť a dlhší život.

Kategória:Rasy zo seriálu Hviezdna brána
Ra (Hviezdna brána)

**Ra** je fiktívna postava z filmu Hviezdna brána z roku 1994. Bol prvým vládcom sústavy, ktorého spoločne pomocou bomby a revolúcie na planéte Abydos zabili hlavné dve postavy hviezdnej brány: Jack O’Neill a Daniel Jackson.

Kategória:Postavy zo seriálu Hviezdna brána
Vodnatieľka

**Vodnatieľka** (iné názvy: **vodnateľnosť, hydrops, hydropsia**) je v užšom zmysle abnormálne nahromadenie telesnej tekutiny v telovej dutine, v širšom zmysle aj edém alebo anasarka.

Príkladmi sú brušná vodnatieľka, vodnatieľka mozgu, vodnatieľka osrdcovníka či celotelová vodnatieľka.

Kategória:Choroby
Ranavalona III.

**Ranavalona III.**, tiež známa ako **Ranavalo Manjaka III.** (* 22. november 1861, Amparibe, Madagaskar – † 23. máj 1917, Alžír, Alžírsko) bola posledná kráľovná Imeriny (súčasného Madagaskaru). 

## Život
Narodila sa v Amparibe ako princezná Razafindrehety. Jej rodičmi boli Andriantsimianatra a jeho princezný Raketaka. Za kráľovnú bola vyhlásená 30. júla, po smrti svojej predchodkyne kráľovnej Ranavalony II. Na trón nastúpila po korunovácii 22. novembra 1883 na mieste Imahamasina, v čase, keď Madagaskar viedol vojnu s Francúzskom. Rovnako ako kráľovné pred ňou, aj ona sa vydala za predsedu vlády Rainilaiarivonyho.

Počas panovania marila francúzske aj britské plány kontrolovať Madagaskar. V prvej francúzsko-madagaskarskej vojne roku 1885 utrpel ostrov porážku, kráľovná bola donútená podpísať mierovú zmluvu, ktorou Francúzsko mohlo kontrolovať zahraničné záležitosti. V roku 1886 sa kráľovná rozhodla zaistiť si podporu USA. USA však vôbec neboli naklonené nezávislosti Madagaskaru.

V roku 1894 sa kráľovná a vláda odmietli podriadiť francúzskym rozkazom a o rok neskôr Francúzsko bez veľkého odporu obsadilo Antananarivo. Jej manžel Rainilaiarivony bol uvrhnutý do vyhnanstva a zomrel nasledujúci rok, ale kráľovná vládla potom ešte do oficiálneho vyhlásenia Madagaskaru za francúzsku kolóniu do augusta 1896. 

Čoskoro nastala vzbura, ktorú vyvolal dvor bývalej kráľovnej, spolu s monarchiou ju ukončil Joseph Gallieni vo februári 1897. Ranavalona bola zosadená z trónu a donútená odísť na ostrov Réunion, potom v marci 1899 do Alžíru, kde roku 1917 zomrela. Bola pochovaná v hrobke panovníkov v Andohalo roku 1938.

Podľa niektorých štátnych dokumentov mala dcéru, ktorá sa takisto ako ona volala Ranavalona.

## Iné projekty

## Externé odkazy
* Smithsonian exhibit of Ranavalona gifts 

Kategória:Kráľovné (panovníčky)
Kategória:Vládcovia Madagaskaru
Kategória:Nositelia veľkokríža Radu čestnej légie
Hydrops

**Hydrops** môže byť:
*v medicíne: vodnatieľka
*v biológii: rod z čeľade užovkovité, pozri Hydrops (rod)
Omáčka

náhľad|Omáčka
**Omáčka** je hustejší tekutý pokrm, podávaný k mäsu či iným jedlám. Omáčky sa nekonzumujú samostatne, dodávajú pokrmu arómu, vlhkosť a vzhľad. 

Po latinsky sa povie omáčka *salsus* (znamená *osolený*), z čoho je odvodené toto slovo v mnoho jazykoch, napr. vo francúzštine a v angličtine. Jedna zo základných omáčok je bešamel. Omáčka ku šalátu sa volá dresing.

## Niektoré druhy omáčok
*bešamelová omáčka
*tatárska omáčka
*sójová omáčka

## Iné projekty

Kategória:Potraviny
.dmg

Súbor s príponou **.dmg** (skratka pre slová *disk image*) sa používa obvykle v Mac OS X ako formát obrazu disku.

Tento formát umožňuje bezpečnú ochranu heslom a kompresiu súborov, slúžiaci k zabezpečeniu dát alebo distribúciu súborov.

V súčasnej dobe je tento formát využívaný k distribúcii software po Internete. Keď súbor otvorite, bude pripojený ako ďalší disk vo Finderi.

Súbory DMG je možné ľahko vytvoriť (so šifrovaním alebo bez neho) pomocou nástrojov dodaných s Mac OS X: Disk Utility v Mac OS X 10.4 a 10.3 alebo Disk Copy v predchádzajúcich verziách. Tieto nástroje pracujú so súbormi DMG ako s obrazmi pre vypaľovanie médií DVD alebo CD. Súbory DMG môžu byť spravované pomocou príkazového riadku nástrojom hdiutil.

Súbory DMG sú publikované s MIME typom *application/octet-stream*. 

Existujú nástroje na konvertovanie súborov DMG na ISO obrazy. Súbory DMG často obsahujú iné typy obrazov disku ako napr. zväzky HFS+.

V Mac OS X 10.2.3 predstavila firma Apple „obrazy disku pre internet“ (Internet-Enabled Disk Images). Pri použití takého obrazu disku je jeho obsah automaticky skopírovaný a súbor je zahodený.

## Pozri aj
* cloop - podobný súborový formát obrazu disku navrhnutý pre linuxové Live CD

## Referencie


## Externé odkazy
* dmg2iso - open-source nástroj pre konverziu obrazov .DMG do obrazov .ISO
* O'Reilly Mac DevCenter Tip 16-5. Vytvorenie obrazu disku zo zložky v terminále

dmg
dmg
Kategória:Kompresné formáty
Kordónová rímsa

**Kordónová rímsa** je druhom priebežnej rímsy, ktorá stenu alebo budovu neukončuje, ale iba horizontálne člení. Je to každá priebežná rímsa ležiaca medzi soklom a korunnou rímsou. Najčastejšie sa nachádza medzi podlažiami, na úrovni stropnej konštrukcie, tým spravidla člení fasádu na podlažia (rímsa podlažná alebo medzipodlažná). Môže to byť tiež priebežná podokenná (parapetná) rímsa.

## Zdroje
Cónová, I., Lacková, D. a kol.: *Terminologický slovník unifikovaných názvov urbanizmu, architektúry a nehnuteľných výtvarných diel*, Pamiatkový ústav Bratislava, 1999 (nepublikované).

## Externé odkazy
* Slovník » Glossary  - Kordónová rímsa, www.zamky.sk

Kategória:Architektonické prvky
Kategória:Fasáda
Michaela Dorfmeisterová

**Michaela Dorfmeisterová** (* 25. marec 1973, Viedeň, Rakúsko) je bývala rakúska lyžiarka. Špecializovala sa najmä na kĺzavé disciplíny, zjazd a super-G. Svoje prvé preteky vo Svetovom pohári vyhrala 16. decembra 1995. Celkovo štartovala v 319 pretekoch Svetového pohára, z ktorých 25 vyhrala a 64x skončila na pódiu.

## Víťazstvá vo Svetovom pohári

## Umiestnenie vo Svetovom pohári

## Externé odkazy
*
*
* oficiálne stránky 

Kategória:Rakúske alpské lyžiarky
Kategória:Osobnosti z Viedne
Kategória:Alpskí lyžiari na Zimných olympijských hrách 1998
Kategória:Alpskí lyžiari na Zimných olympijských hrách 2002
Kategória:Alpskí lyžiari na Zimných olympijských hrách 2006
Kategória:Majstri sveta v alpskom lyžovaní
Kategória:Olympijskí víťazi v alpskom lyžovaní
Get Yer Ya-Ya’s Out!

***'Get Yer Ya-Ya's Out!' The Rolling Stones in Concert*** je koncertný album skupiny The Rolling Stones vydaný v roku 1970.

## Zoznam skladieb
Autormi sú Mick Jagger a Keith Richards, pokiaľ nie je uvedené inak.

# „Jumpin' Jack Flash“ – 4:02
# „Carol“ (Chuck Berry) – 3:47
# „Stray Cat Blues“ – 3:41
# „Love In Vain“ (Robert Johnson) – 4:57
# „Midnight Rambler“ – 9:05
# „Sympathy For The Devil“ – 6:52
# „Live With Me“ – 3:03
# „Little Queenie“ (Chuck Berry) – 4:33
# „Honky Tonk Women“ – 3:35
# „Street Fighting Man“ – 4:03

## Obsadenie
* Mick Jagger – spev, harmonika
* Keith Richards – gitara, sprievodný spev
* Mick Taylor – gitara
* Bill Wyman – basgitara
* Charlie Watts – bicie
* Ian Stewart – piano v piesňach Chucka Berryho

## Rebríčky
**Album**

Kategória:Albumy The Rolling Stones
Kategória:Koncertné albumy z 1970
Vedro

vedro|thumb|right
**Vedro** (iné názvy: **kýbeľ**, (drevené aj) **putňa**, (okované aj) **okov**) je okrúhla nádoba s pohyblivým držadlom určená na prepravu a skladovanie kvapalných látok, ale aj sypkých látok alebo drobných predmetov, väčšinou s objemom od niekoľko litrov do málo desiatok litrov. Vedrá patrili v minulosti k základnej výbave domácností, zvlášť na dopravu vody. Dnes sa používajú hlavne ako nádoba na vodu pri upratovaní.

V súčasnosti sa vedrá vyrábajú z pozinkovaného alebo smaltovaného plechu a hlavne z plastu.

Obyčajné vedrá sú z vrchu otvorené, ale niekedy sa tak nazývajú aj nádoby s vekom, napríklad odpadkový kôš, na skladovanie pitnej vody alebo z iných najmä hygienických dôvodov.

## Iné projekty

Kategória:Nádoby
Gruzínske lari

right|thumb|Lari

**Gruzínske lari** je zákonné platidlo Gruzínska. Jeho ISO 4217 kód je **GEL**. Jedna stotina sa nazýva tetri. Slovo lari v gruzínčine znamená poklad alebo majetok, tetri je historický názov gruzínskeho platidla z 13. storočia. Na území Gruzínska sa nachádzajú dve proruské separatistické oblasti, ktorú sú de iure súčasťou Gruzínska, ale prakticky gruzínska vláda nad týmito oblasťami nemá kontrolu. Abcházsko a Južné Osetsko majú z medzinárodného hľadiska ako jediné platidlo lari, v skutočnosti sa tu v každodennom platobnom styku používa iba ruský rubeľ.

Kategória:Meny v Európe
Kategória:Meny v Ázii
Jednota (rozlišovacia stránka)

**Jednota** môže byť: 
*spojenie v jednom celku, zjednotenosť, celistvosť, pozri jednota
*jednotnosť, súlad
*združenie, spolok
*na Slovensku: v 2. polovici 20. storočia hlavná časť oficiálnych názvov regionálnych spotrebných družstiev, okolo roku 2000  oficiálne premenované na COOP Jednota, pričom ľudovo sa používajú názvy Coop alebo Jednota (časť činností týchto spotrebných družstiev zabezpečuje združujúce družstvo, ktoré sa oficiálne volá COOP Jednota Slovensko), pozri COOP Jednota alebo pozri COOP Jednota Slovensko
*v Česku: v 2. polovici 20. storočia hlavná časť oficiálnych názvov regionálnych spotrebných družstiev, dnes názov niektorých reťazcov spotrebných družstiev v Česku (patria do Svazu českých a moravských spotřebních družstev, nazývaného aj skupina COOP), pozri Jednota (Česko)
*obchodný dom:
** OD Jednota (Dolný Kubín)
** OD Jednota (Michalovce)
** OD Jednota (Nitra)
** OD Jednota (Šaľa)
** OD Jednota (Trnava)
** OD Jednota (Topoľčany)

## Pozri aj
*Biblická jednota 
*Bratská jednota baptistov
*Českomoravská myslivecká jednota
*Českoslovanská jednota
*Jednota dôchodcov
*Jednota slovenskej mládeže
*Jednota slovenských matematikov a fyzikov
*Katolícka jednota Slovenska
*Slovenská kynologická jednota
*Slovenská národná jednota
*Telovýchovná jednota
Talianske kráľovstvo

**Talianske kráľovstvo** môže byť:
*kráľovstvo v 8./9. – 13./14. storočí, pozri Talianske kráľovstvo (Svätá rímska ríša)
*napoleonský štát v rokoch 1805 – 1814, pozri Talianske kráľovstvo (Napoleon)
*oficiálny názov dnešného Talianska do zavedenia republikánskeho zriadenia, teda v rokoch 1861 – 1946, pozri Talianske kráľovstvo (1861 – 1946)
Ikebana

right|thumb|Ikebana

**Ikebana** (jap. 生け花 alebo いけばな, doslova „oživené kvety“) je japonské umenie aranžovania kvetov známe aj ako kadó (華道 alebo 花道) – „cesta kvetov“.

Na rozdiel od dekoratívneho aranžovania kvetov v západných krajinách sa japonská ikebana snaží vytvoriť harmóniu lineárnej konštrukcie, rytmu a farby. Zatiaľ čo na západe sa snaží zvýrazňovať množstvo a farby kvetov a sústredí sa hlavne na krásu kvetov, Japonci zdôrazňujú lineárne aspekty aranžovania. Ikebana venuje pozornosť váze, stonkám, listom a vetvám rovnako ako kvetom. Celá štruktúra japonského aranžovania kvetov je založená na troch hlavných bodoch, ktoré symbolizujú nebo, zem a ľudstvo.

## Iné projekty

Kategória:Kultúra v Japonsku
Kategória:Umenie v Japonsku
Kategória:Floristika
Kategória:Zen
Pulzačný motor

**Pulzačný motor** alebo **pulzný motor** alebo **oscilačný motor** je bezkompresorový reaktívny motor využívajúci k svojej činnosti rezonančné frekvencie plynu vo výstupnej dýze. Vplyvom rezonancie vznikajú vo výstupnej dýze tlakové a podtlakové impulzy (z toho názov pulzačný), ktoré pri vzniku podtlaku zabezpečia nasatie vzduchu do spaľovacej komory. Pri pretlaku dochádza k zapáleniu zmesi a následnému výtoku plynov do dýzy motora. Takýto typ motora bol prvýkrát sérivo použitý v nemeckých raketách V-1 počas Druhej svetovej vojny. 

## Zloženie motora
V prednej časti sa nachádza vstupná časť prívodu vzduchu – difúzor. Za ním je zmiešavacia komora, ktorej úlohou je primiešať do prúdu vzduchu palivo. Za difúzorom sa nachádza jednocestný prepúšťací ventil (sada ventilov), ktorého úloha je oddeliť zmiešavaciu a spaľovaciu komoru. Pri nasávaní zmesi do spaľovacej komory je ventil vďaka podtlaku otvorený. Po zapálení zmesi vznikne pretlak, vplyvom ktorého sa ventil uzavrie. Pretlak je teda usmernený do zadnej časti motora – výtokovej dýzy. Niekedy je ďalšim ventilom oddelená aj spaľovacia časť a dýza, čím sa docielil vyšší tlak v komore. Motor je však komplikovanejší, pričom komplikovanosť neprináša výrazné zvýšenie účinnosti.

Výhodou motora je jeho jednoduchosť, absencia rotujúcich častí a kľukových mechanizmov. Niektoré typy sú jednoduché (palivo je len strhávané prúdom vstupného vzduchu), alebo zložité – so vstrekovaním paliva do komory, čím sa docieli lepšia regulovateľnosť výstupného výkonu.

Kategória:Reaktívne motory
Kategória:Spaľovacie motory
Chromatický index

**Chromatický index** grafu je minimálny počet farieb, ktoré musíme použiť na zafarbenie hrán  grafu, tak aby všetky susediace hrany mali rôzne farby.

## Pozri aj
*farbenie grafov
*chromatické číslo

Kategória:Teória grafov
Petersenov graf

thumb|Petersenov graf sa najčastejšie kreslí ako päťuholník s pentagramom vo vnútri

**Petersenov graf** je neorientovaný graf s 10 vrcholmi a 15 hranami. Je to malý graf, ktorý slúži ako užitočný príklad pre mnohé problémy teórie grafov. Petersenov graf je  pomenovaný podľa Juliusa Petersena, ktorý ho zostrojil v roku 1898 ako najmenší kubický graf bez mostov s chromatickým indexom 4. Hoci je graf pomenovaný po Petersenovi, prvýkrát bol publikovaný o 12 rokov skôr v roku 1886.

## Vlastnosti
* je súvislý
* je symetrický
* nie je rovinný
* je 3-regulárny, každý vrchol má stupeň 3
* neobsahuje Hamiltonovskú kružnicu, iba Hamiltonovskú cestu
* chromatické číslo je 3 (treba 3 farby na zafarbenie vrcholov, aby žiadne dva susediace  nemali rovnakú farbu)
* chromatický index je 4 (treba 4 farby k zafarbeniu hrán, aby žiadne dve susediace nemali rovnakú farbu)
* najkratšia kružnica má dĺžku 5
* každý diagram Petersenovho grafu obsahuje aspoň 2 kríženia hrán

## Referencie

## Externé odkazy

Kategória:Teória grafov
Ingot (hutníctvo)

thumb|Olovený ingot
**Ingot** je kovový polotovar určený na ďalšie spracovanie. Má tvar hranola alebo zrezaného ihlanu, (zrezaného kužeľa) prípadne komplikovanejší s kruhovým, štvorcovým, alebo obdĺžnikovým prierezom. Dĺžka ingotu závisí od spôsobu jeho výroby, alebo požiadaviek na následné spracovanie.

## Oceľové ingoty
Oceľové ingoty sú konečným produktom oceliarní. Môžu sa vyrábať tromi spôsobmi, čo ovplyvňuje ich tvar a vlastnosti.
# *Liatie do [[kokila|kokíl]] zvrchu*. Do kokily sa leje roztavená oceľ priamo z lejacej panvy. Akosť ingotu je nižšia, pretože sa pri liatí oceľ rozstrekuje, okysličuje a dopadá naspäť do kokily. 
# *Liatie do kokíl zospodu*. Ide komplikovanjší a drahší spôsob vyžadujúci lejaciu súpravu kanálov. Takto stuhnutá oceľ je čistejšia, metóda sa preto používa pri liatí akostných ocelí. 
# *[[Kontinuálne odlievanie]]*. Pri ňom sa odlieva roztavená oceľ do chladeného zariadenia bez dna tzv. kryštalizátora. Z druhého konca vchádza už stuhnutá, ale ešte tvárna oceľová tyč. Tá sa priebežne reže na ingoty požadovanje dĺžky. 
 
Ingoty z kokíl môžu mať hranolový, alebo ihlanový tvar, prípadne majú inak vytvarovaný jeden z koncov, pre sústredenie stiahnutiny na toto miesto. Ingoty z kontinuálneho odlievania najú prierez po dĺžke rovnaký.

Ak nasleduje spracovanie bezprostredne po vyrobení ingotu, tento sa po stiahnutí kokily vkladá do hlbinnej pece, pre rovnomerné prehriatie na teplotu ďalšieho spracovania. Ingoty sa ďalej spracovávajú v kováčni, alebo valcovni. V nich sa tvárnia buď na hotové výrobky: (koľajnice, drôty, tyče, a iné), alebo ďalšie polotovary.

## Zdroje
* Hluchý M. a kol.: *Technológia*. Alfa Bratislava, 1977.

Kategória:Hutnícke výrobky
Kategória:Odlievanie
Pravidelný graf

**Pravidelný graf** alebo **regulárny graf** je graf, ktorý má všetky vrcholy rovnakého stupňa.

Regulárny graf s vrcholmi, ktoré majú stupeň *k* sa nazýva **''k''-regulárny**.

Regulárne grafy stupňa najviac 2 možno jednoducho popísať: *0-regulárny* graf sa skladá zo samostatných vrcholov (bez hrán), *1-regulárny* zo samostatných hrán a *2-regulárny* zo samostatných kružníc. *3-regulárny* graf sa nazýva *kubický graf*.

Image:0-regulární graf na 6 vrcholech.png|0-regulárny graf
File:1-regulární graf na 6 vrcholech.svg|1-regulárny graf
File:2-regulární graf na 6 vrcholech.svg|2-regulárny graf
File:3-regular graph2.svg|3-regulárny graf


**Silno regulárny graf** je taký graf, v ktorom má každá dvojica susedných vrcholov rovnaký počet *k* spoločných susedov a každá dvojica nesusediacich vrcholov rovnaký počet *n* spoločných susedov. Najmenší regulárny graf, ktorý nie je silno regulárny, je cyklický graf na 6 vrcholoch.

## Vlastnosti
*Úplný graf Kn je silno regulárny pre ľubovolné *n*.
*Podľa Nash-Williamsovej teorémy každý k‑regularny graf s 2k + 1 vrcholmi má Hamiltonovu kružnicu.

## Externé odkazy
*

Kategória:Teória grafov
Úplný graf

**Úplný graf** alebo **kompletný graf** je graf, v ktorom je každý vrchol grafu spojený s každým iným vrcholom grafu. Úplný graf s **n** vrcholmi sa zvykne označovať K_n\ .

Grafy K_1\  až K_4\  sú rovinné grafy. Ostatné úplné grafy nie sú rovinné.

Úplné grafy pre 1 až 8 vrcholov, číslo za dvojbodkou je počet hrán.

## Vlastnosti
*Počet hrán úplného grafu K_n\  je n(n-1)/2\ .
*Každý úplný graf je silno regulárny graf.
*Chromatické číslo úplného grafu K_n\  je n\ .
* Úplný graf K_n\  je <math>(n-1)</math>-regulárny.
* Úplný graf K_n\  má n!\  automorfizmov.
* Úplný graf K_n\  má práve n^{n-2} rôznych kostier (tzv. Cayleyho vzorec).

## Iné projekty

Kategória:Teória grafov
Carole Montilletová

**Carole Montilletová** (* 7. apríl 1973, Corrençon-en-Vercors, Francúzsko) je bývala francúzska lyžiarka. Svoje prvé preteky vo Svetovom pohári vyhrala 16. februára 2001. Celkovo vyhrala osem pretekov Svetového pohára.

## Víťazstvá vo Svetovom pohári

## Umiestnenie vo Svetovom pohári

## Externé odkazy
* 
* 
* oficiálne stránky  

Kategória:Francúzski alpskí lyžiari
GIS

**GIS** môže byť:
* skratka pre informačný systém na získavanie, ukladanie, analyzovanie a manažovanie hlavne priestorových dát, pozri geografický informačný systém
* špeciálna protiteroristická jednotka talianskeho žandárstva, pozri Gruppo di Intervento Speciale

**gis** môže byť:
* v hudbe tón g zvýšený o poltón

## Pozri aj
* GI
Cyklomatické číslo grafu

**Cyklomatické číslo grafu** je minimálny počet hrán, po ktorých odstránení nebude v grafe žiadna kružnica.

Cyklomatické číslo C(G) značí počet nezávislých kružníc v grafe. Ak je C(G) = 0, potom graf neobsahuje kružnice.

Pre každý graf existuje cyklomatické číslo grafu, pre ktoré platí:

C(G) = |E| − |V| + p

kde *E* je množina všetkých hrán, *V* je množina všetkých vrcholov a *p* je počet komponentov grafu.

Špeciálnym prípadom je strom. Z definície vyplýva, že strom neobsahuje kružnicu, teda C(G)=0.

## Literatúra
* Znám, Š: Kombinatorika a teória grafov. Bratislava, Matematicko-fyzikálna fakulta Univerzity Komenského. 1982, s. 41-44

Kategória:Teória grafov
Cesta I. triedy 69 (Slovensko)

**Cesta I. triedy 69** (*I/69*) bola cesta I. triedy na Slovensku, ktorá spájala Banskú Bystricu a Zvolen. Jej celková dĺžka bola 13,420 km (podľa Slovenskej správy ciest 12,923km). K 1. januáru 2025 bola cesta nahradená cestou I/66 v celej dĺžke.

## História
Cesta pôvodne spájala cesty I/50 a I/66 medzi križovatkami Stráže a Kováčová. Na začiatku 80. rokov po výstavbe 4-pruhovej preložky cesty I/50 Šášovské Podhradie - Zvolen bol začiatok cesty posunutý do križovatky Budča. V 90. rokoch bola cesta predĺžená cez Sliač do Banskej Bystrice (pôvodný úsek cesty I/66 pred výstavbou 4-pruhovej preložky). V roku 2009 bol úsek Budča - Kováčová zaradený ako súčasť rýchlostnej cesty R1.

Po prekategorizovaní súbežného štvorprúdového úseku cesty I/66 na rýchlostnú cestu R1 sa cesta I/69 stala prakticky prepojením dvoch nesúvislých úsekov I/66 medzi Kováčovou a Banskou Bystricou. Cesta I/69 bola teda nadbytočná a nahradená cestou I/66 k 1. januáru 2025.

## Priebeh
Začiatok I/69 je v križovatke Kováčová s rýchlostnou cestou R1 a cesty I/66. Ďalej sa I/69 v Kováčovej križuje s III/2459, s III/2460 pri Zvolene a v Sliači, následne s III/2448 a III/2449. 

I/69 ďalej prechádza do banskobystrického okresu, križuje sa s III/2413, III/2415 a s III/2414 a končí sa na križovatke s I/66 a R1.

## Zdroj
* Miestopisný priebeh cestných komunikácií (Slovenská správa ciest)

69
Neonacizmus

náhľad|Neonacista, v pozadí vlajka Kriegsmarine, Tretej ríše
**Neonacizmus** je krajne pravicová politická ideológia vychádzajúca z nacizmu, ktorá vznikla po druhej svetovej vojne a snaží sa (často násilne) o obnovu a zavedenie nacistickej ideológie, o zavedenie nového poriadku po vzore Nemeckej ríše Adolfa Hitlera, čo je niekedy artikulované ako snaha o vytvorenie štvrtej ríše. V najširšom zmysle sa neonacizmom rozumie politická aktivita, ktorá podstatným spôsobom nadväzuje na historický nacizmus či na hnutia a režimy, ktoré s nim kolaborovali. Charakteristickými znakmi neonacizmu je – podobne ako u historického nacizmu – antisemitizmus (často vrátane popierania holokaustu), rasizmus, ultranacionalizmus (resp. revolučný nacionalizmus), xenofóbia, homofóbia, autoritárstvo, antiliberalizmus a antikomunizmus. Neonacisti pritom môžu opustiť niektoré historické dogmy, príp. sa prikloniť o odštiepeneckým prúdom historického nacizmu.

## Referencie


Kategória:Nacizmus
Ivan Grohar

**Ivan Grohar** (* 15. jún 1867, Spodnja Sorica, Slovinsko – † 19. apríl 1911, Ľubľana) bol slovinský impresionistický maliar.

thumb|Ivan Grohar: Rozsievač
Záujem o umenie prejavil v mladom veku, povzbudzovaný miestnym vikárom. Pracovať začal v maliarskom štúdiu v meste Kranj a neskôr v Záhrebe. Koncom storočia sa stal renomovaným maliarom náboženských obrazov a získal niekoľko prestížnych komisií. Po presťahovaní do Mníchova sa začal zaujímať o impresionizmus, kde ho v roku 1899 Rihard Jakopič predstavil Antonovi Ažbemu. Tu sa spoznal aj s takými osobnosťami ako Matija Jama a Matej Sternen. Napriek svojim zložitým sociálnym podmienkam sa zúčastňoval na výstavách vo Viedni, Belehrade, Berlíne, Londýne, Sofii, Terste, Varšave a Krakove. V roku 1909 mal časť výstavy, kde oslavoval 80 rokov vizuálneho umenia na slovinskom území v Jakopičovom pavilóne v Ľubľane.

## Iné projekty

Kategória:Slovinskí maliari
Kategória:Impresionistickí maliari
Kategória:Slovinskí portrétni maliari
Kategória:Slovinskí krajinári
Kategória:Slovenskí žánristi
Kategória:Úmrtia na tuberkulózu
Cesta I. triedy 71 (Slovensko)

**Cesta I. triedy 71** (*I/71*) je cesta I. triedy na Slovensku vedúca z Lučenca cez Fiľakovo do Maďarska. Jej celková dĺžka je 26,313 km.

## Priebeh
Začiatok I/71 sa nachádza v Lučenci na križovatke s I/16, odkiaľ pokračuje na juh križovatkami s III/2655, III/2668, III/2652, III/2669. V nasledujúcom Fiľakove sa križuje s II/571, III/2673 a III/2674, v obci Radzovce s III/2653, nasleduje križovatka s III/2657 a cestná komunikácia sa končí na hraničnom priechode Šiatorská Bukovinka do Maďarska, kde pokračuje ako štátna cesta 21.

## História
Od roku 1950 viedla cesta I/71 z Lučenca do obce Rároš (miestna časť obce Trenč), kde mala podľa pôvodných plánov pokračovať do Maďarska smerom na mesto Szécsény. V rokoch 1946 až 1950 bola táto trasa cestou II. triedy s číslom II/528. Nakoľko hraničný priechod Rároš/Rárospuszta sa pre chýbajúci most nikdy nevybudoval (most bol dokončený až v roku 2011), bola v 90-tych rokoch rokoch trasa cesty I/71 preložená v smere z Lučenca cez Fiľakovo (prekategorizovaním časti cesty II/571) na hraničný priechod v Šiatorskej Bukovinke do Maďarska, kde pokračuje do mesta Salgótarján. Pôvodná trasa cesty I/71 bola prekategorizovaná na cestu II/585, spolu s dovtedajšou cestou II/565 Pôtor - Dolná Strehová - Rároš.

## Zdroje
* Miestopisný priebeh cestných komunikácií (Slovenská správa ciest)

* 

71
Kategória:Doprava v Lučenci
Bongo (hudobný nástroj)

thumb|Bongo
thumb|Bicí nástroj bongo
**Bongo** alebo **bongos** sú bicie nástroje zložené z dvoch malých bubnov pripojených k sebe navzájom.  Bicie-bonga sú rôznej veľkosti/("existujú" v rôznych veľkostiach). Ak sú bubny väčšie nazývajú sa  hembra (slovensky: samica) ak sú bubny menšie nazývajú sa macho (slovensky: samec). Hráč na bongo sa nazýva  bongocero. Tento hudobný nástroj je pôvodom z Kuby.

## Referencie

## Iné projekty
 

## Externé odkazy
* www.bongomania.com

Kategória:Bicie nástroje
Kategória:Membranofóny
Mestský okruh číslo 1 (Bratislava)

**Mestský okruh číslo 1** (*MO 1; vnútorný okruh*) má začiatok na križovatke ulíc Šancová, Štefánikova a Pražská a ako súčasť II. mestského okruhu pokračuje po Račianske mýto, odkiaľ pokračuje Legionárskou, Karadžičovou po Dostojevského rade, Vajanského nábreží, Rázusovom nábreží, pri Moste SNP odbočí na Staromestskú, na Suchom mýte odbočí na Štefánikovu a napojí sa na MO 2. Celková dĺžka vnútorného mestského okruhu je 6,1 km.

## Galéria

Mestský okruh 1-1.jpg|Na Karadžičovej ulici
Mestský Okruh 1-3.jpg|Na Karadžičovej ulici
Mestský okruh 1-2.jpg|Na Karadžičovej ulici


## Zdroj
* 

B
Kategória:Doprava v Bratislave
B
B
Vianočné trhy

[thumb|Vianočný trh v nemeckom meste [Frankfurt nad Mohanom]]
**Vianočné trhy** sú pouličné trhy spojené s oslavou Vianoc počas adventu, hlavne štyri týždne pred Štedrým dňom. Pôvod majú v Nemecku a Rakúsku, odkiaľ sa rozšírili do celého sveta.

História siaha do neskorého stredoveku v nemecky hovoriacich krajinách. Viedenské trhy siahajú až do roku 1294.
Prvé vianočné trhy v Nemecku sa uskutočnili v roku 1310 v Mníchove.  Medzi najstaršie vianočné trhy patria drážďanské, ktoré sa konali v roku 1434, a v meste Bautzen v roku 1384. Pôvodne slúžili k tomu, aby sa ľudia zásobili pred zimným obdobím potravinami, teplým oblečením a ďalšími potrebami nutnými pre prežitie zimy.

Nemeckí imigranti priniesli vianočné trhy aj do USA.

## Referencie


## Iné projekty

## Pozri aj
* Bratislavské Vianoce

## Externé odkazy
*Zoznam vianočných trhov 

Kategória:Vianoce
Mestský okruh číslo 2 (Bratislava)

**Mestský okruh číslo 2** (*MO 2; vonkajší okruh*) sa začína na križovatke ulíc Brnianska, Mlynská dolina a Lamačská cesta (križovatka Patrónka), odkiaľ pokračuje po II/572 Brniansku, Pražskú, Šancovú, na Račianskom mýte sa napojí na II/502, pokračuje Jarošovou, Bajkalskou, kde sa napojí na I/61, prechádza cez Prístavný most spolu s D1 do Petržalky, na Einsteinovej sa napojí na I/2 a prechádza s ňou po jednej trase až na križovatku Patrónka, kde sa nachádza jeho začiatok. Celková dĺžka vonkajšieho okruhu je 16,3 km.

## Galéria

Road I61.jpg|Na I/61 (Bajkalská)
Cesta II 502-1.jpg|Na II/502 (Račianska)
Cesta II 572.jpg|Na II/572 (Šancová)


## Zdroj
* 

B
Kategória:Doprava v Bratislave
B
B
Vazovova ulica

[right|thumb|Rektorát [Slovenská technická univerzita v Bratislave|Slovenskej technickej univerzity na Vazovovej 5]]

**Vazovova** je ulica v Bratislave v mestskej časti Staré Mesto v okrese Bratislava I vo štvrti známej kedysi pod názvom *Blumentál* alebo Kvetná dolina.

Začína sa na križovatke s ulicou Mýtna a Slovanská, pokračuje na križovatku s ulicou Radlinského, nakoniec križuje ulicu Blumentálska a pripája sa na ulicu Krížna.

Nachádza sa tu Gymnázium Jána Papánka, pridružená škola UNESCO (Vazka), Cirkevná stredná odborná škola elektrotechnická P. G. Frassatiho, základná škola Vazovova 4 a Jazyková škola pri Gymnáziu Jána Papánka Vazovova 6.

Od 40. do 50. rokov 20. storočia sídlil v budove na Vazovovej ulici Geologický ústav D. Štúra.

Na križovatke Vazovova-Radlinského sa nachádza prestupný terminál *Blumentál*, ktorý pomáha rýchlejšiemu prestupu medzi autobusmi a električkami.

## Dopravné spojenie

## Iné projekty

Kategória:Ulice v Starom Meste v Bratislave
Vstrekovanie komprimovaného plynného paliva

**Vstrekovanie komprimovaného plynného paliva** je spôsob prípravy zmesi vznetových motorov na plynné palivá. Plynné palivo je stlačené na vysoký tlak 4 až 8 MPa (niekedy 20 až 25 MPa), a pomocou vstrekovačov sa vstrekuje priamo do stlačeného čistého vzduchu vo valci motora. Vstrekovací sytém je podobný pneumatickému vstrekovaniu kvapalného paliva (nafty). Na stláčanie plynu sa používajú dvoj- až štvorstupňové kompresory.

## Výhody
Oproti zmiešavaniu plynného paliva so vzduchom ešte pred nasávaním do valca má vstrekovanie nasledovné výhody:
* Priebeh spaľovania je možné čiastočne ovládať voľbou zákona vstreku, aj keď podstatne horšie ako pri vstrekovaní kvapalného paliva.
* Je možné dokonalejšie prepláchnutie spaľovacieho priestoru, pretože do valca prúdi čistý vzduch a nehrozí únik zmesi do výfukového potrubia, ktorý by spôsoboval vyššiu spotrebu paliva a zvýšenie emisií.

## Zdroje
Trnka J., Urban J.: *Spaľovacie motory*. Alfa Bratislava, 1992.

Kategória:Systémy prípravy zmesi spaľovacích motorov